เรื่องร้องเรียน (แสงสว่าง,ป้าย,ร้องเรียน,ความปลอดภัย) วันที่ 2023-03-14 17:07:22 — แขวงวังทองหลาง เขตวังทองหลาง กรุงเทพมหานคร
ป้ายรถเมล์ตรงซอยลาดพร้าว 66 ไม่เหมือนกับป้ายรถเมล์อื่นๆครับ ไม่มีหลังคาและไม่มีไฟ มีแค่ที่นั่งเล็กๆอันเดียว เป็นแบบนี้มานานแล้วครับไม่รู้ทำไมถึงเป็นป้ายรถเมล์ที่ไม่มีหลังคาและไม่มีไฟเหมือนป้ายอื่นๆ อยากให้ช่วยปรับปรุงโดยการใส่หลังคา, ที่นั่ง, กล้องวงจรปิด และใส่ไฟ-แสงสว่าง (ทำให้เป็นเหมือนป้ายรถเมล์อื่นๆ) เพราะตอนนี้หลายๆคนยังไม่ทราบเลยครับว่าตรงนี้คือป้ายรถเมล์ อีกทั้งตอนกลางคืนและเช้ามืดจะได้มีแสงสว่างครับ และยังปลอดภัยสำหรับคนที่เดินผ่านไปผ่านมาครับ ขอเพิ่มเติมนะครับป้ายรถเมล์ระเเวกนี้ตั้งแต่ช่วง สี่แยกรัชดา-เดอะมอลล์บางกะปิ (อาจจะรวมถึงบริเวณอื่นๆนอกจากนี้ด้วย) ยังเห็นว่าเป็นป้ายรถเมล์ 'แบบเก่า' อยู่ ซึ่งบางป้ายดูทรุดโทรม บางป้ายไฟเสีย และไม่มีกล้องวงจรปิดครับ สามารถเปลี่ยนป้ายรถเมล์จาก 'แบบเก่า' เป็น 'แบบใหม่' หรือปรับปรุงส่วนที่ชำรุดได้มั้ยครับ เนื่องจากว่าเห็นเขตอื่นๆเปลี่ยนป้ายรถเมล์จาก 'แบบเก่า' เป็น 'แบบใหม่'เรียบร้อยแล้วครับ เพราะเห็นว่าป้ายรถเมล์ 'แบบใหม่' ดูสะอาด สะดวก ปลอดภัย มีกล้องวงจรปิด บอกเวลาที่รถเมล์กำลังจะมาถึงและบอกสายรถเมล์ได้ด้วยครับ ซึ่งจะเป็นประโยชน์กับประชาชนเขตนี้ครับ ขอบคุณครับ